"O Anak ng Espiritu! Ang una Kong payo ay ito: Mag-angkin ng isang wagas, mabait at maningning na puso . . ." 1
"Tahakin ninyo ang landas ng katarungan, sapagkat sa katunayan ito ang tuwid na landas." 2
"O Kaibigan! Sa halamanan ng iyong puso ay huwag kang magtanim ng anuman liban sa rosas ng pag-ibig . . ." 3
"Ang pagkamakatotohanan ang batayan ng lahat ng mga katangiang pantao." 4
"Ang magbigay at maging bukas-palad ay mga katangian Ko; makabubuti sa kaniyang palamutihan niya ang sarali ng Aking mga kapurihan." 5
"Pinagpala siyang inuuna ang kaniyang kapatid kaysa sa kaniyang sarili." 6
"Magsaya sa kagalakan ng iyong puso, nang maging karapat-dapat ka sa pakikipagkita sa Akin at sa pagsalamin ng Aking kagandahan." 7
"Sa lahat ng panahon ay dapat nating ihayag ang ating pagkamakatotohanan at pagiging taos-puso . . ." 8
"O Anak ng Tao! Magpakumbaba ka sa harapan Ko, upang Ako ay magiliw na dumalaw sa iyo." 9
"Maging maligaya kayo. Maging mapagpasalamat kayo. Magbangon upang magbigay ng pasasalamat sa Diyos, upang ang inyong pagpapasalamat ay makatulong sa pagyabong ng biyaya." 10
". . . gawing palamuti ninyo ang pagpapatawad at habag at yaong nagpapaligaya sa mga puso ng mga itinatangi nang lubos ng Diyos." 11
"Pagandahin ang inyong mga dila, O mga tao, ng pagkamakatotohanan, at gayakan ang inyong mga kaluluwa ng palamuti ng integridad." 12
"Ang Kaharian ng Diyos ay nakatatag sa karampatan at katarungan at gayundin sa habag, malasakit, at kabaitan sa bawat kaluluwang nabubuhay." 13
"Alamin na ang iyong tunay na palamuti ay binubuo ng pag-ibig sa Diyos at sa iyong pagkawalay sa lahat liban sa Kaniya . . ." 14
"Ang bukal ng lahat ng kaluwalhatian ay ang pagtanggap sa anumang ipinagkaloob ng Panginoon, at kasiyahan doon sa anumang itinadhana ng Diyos." 15
"Pinagpala siyang nakikisalamuha sa lahat ng tao sa diwa ng sukdulang kabaitan at pagmamahal." 16
" Ang pinagmumulan ng lakas-loob at kapangyarihan ay ang pagtataguyod sa Salita ng Diyos, at katatagan sa Kaniyang Pag-ibig." 17
"Huwag mawalan ng tiwala sa Diyos. Ikaw ay laging umasa, sapagkat ang mga biyaya ng Diyos ay hindi kailanman humihinto ang pagdaloy sa tao." 18
"Ang pagkamapagkakatiwalaan ay ang kalubus-lubusang pintuan patungo sa katiwasayan at kaligtasan ng mga tao." 19
"Mag-alab kayo, O mga tao, sa init ng pag-ibig sa Diyos, upang magawa ninyong pag-alabin ang mga puso ng mga iba." 20
" Ikaw ang Aking ilawan at ang Aking liwanag ay nasa iyo. Kunin mo roon ang iyong luningning at huwag humanap ng iba pa sa Akin." 21
"Maligaya siyang matapat na nadaramtan ng kasuutan ng dakilang pagsisikap at nagbangon upang paglingkuran ang Kapakanang ito." 22
"Sa katunayan ay dadagdagan Niya ang gantimpala nilang mga nagtitiis nang matiyaga." 23
"Magiging lubusang napakataas ang iyong kalagayan kung mananatili kang matatag sa Kapakanan ng iyong Panginoon." 24